《惠山秋夜》
金朝·朱澜

大道本廖廓，至人体虚空。因兹白云意，来卧烟霞中。

境静无纤尘，籁绝惟天风。湖月激夜明，霜气催秋丛。

山荒闭洞壑，瘦鹤鸣寒松。到此悔利名，役役真牢笼。

作者简介：（公元一一二九年至？年）字，洛西三乡人，朱之才之子。生于金太宗天会七年，卒年不详，年在六十岁以上。学问该洽，能世其家。大定二十八年，（公元一一八八年）第进士。时年已六十，意气不少衰。历诸王文学，应奉翰林文字，终于待制。颇为党怀英、赵秉文所推重。澜工诗，尝入教宫掖，帮集中多宫词。《中州集》传于世。